CELEX: 62015TN0029
Language: fi
Date: 2015-01-21 00:00:00
Title: Asia T-29/15: Kanne 21.1.2015 – International Management Group v. komissio

9.3.2015   
            
            
               FI
            
            
               Euroopan unionin virallinen lehti
            
            
               C 81/28
            
         Kanne 21.1.2015 – International Management Group v. komissio
   (Asia T-29/15)
   (2015/C 081/36)
   Oikeudenkäyntikieli: englanti
   
      Asianosaiset
   
   
      Kantaja: International Management Group (Bryssel, Belgia) (edustajat: Solicitor M. Burgstaller, Solicitor C. Farrell ja Barrister E. Wright)
   
      Vastaaja: Euroopan komissio
   
      Oikeusriidan kohde ja kuvaus
   
   Kantaja vaatii, että unionin yleinen tuomioistuin
   
               —
            
            
               kumoaa Euroopan unionin 16.12.2014 hyväksytystä yleisestä talousarviosta rahoitettavasta Myanmarin/Burman hyväksi toteutettavasta vuoden 2013 toimintaohjelmasta 7.11.2013 annetun komission täytäntöönpanopäätöksen muutetun liitteen
            
         
               —
            
            
               velvoittaa Euroopan komission korvaamaan oikeudenkäyntikulut
            
         
      Vaatimukset
   
   
               1.
            
            
               Ensimmäisen kanneperusteen mukaan komissio ei osoittanut, että kantaja ei noudattanut vuoden 2002 varainhoitoasetuksen (1) 53 artiklan d kohdan 1 alakohdassa ja vuoden 2012 varainhoitoasetuksen (2) 60 artiklan 2 kohdassa säädettyjä edellytyksiä.
            
         
               2.
            
            
               Toisen kanneperusteen mukaan kantajan tili-, tilintarkastus, valvonta- ja hankintajärjestelyjen tasoon ei tehty sellaisia muutoksia, jotka olisivat oikeuttaneet komission tekemään päätöksen, jossa todetaan, ettei kantajalle voida enää uskoa talousarvion täytäntöönpanotehtäviä.
            
         
               3.
            
            
               Kolmannen kanneperusteen mukaan komissio loukkasi hyvän hallinnon ja asianmukaisen taloushallinnon periaatteita.
            
         
               4.
            
            
               Neljännen kanneperusteen mukaan komissio loukkasi avoimuusperiaatetta.
            
         
               5.
            
            
               Viidennen kanneperusteen mukaan komissio ei tarjonnut kantajalle mitään muutoksenhakumahdollisuutta.
            
         
               6.
            
            
               Kuudennen kanneperusteen mukaan komissio ei täyttänyt perusteluvelvollisuuttaan.
            
         
               7.
            
            
               Seitsemännen kanneperusteen mukaan riidanalaisten toimenpiteiden toteuttamisella loukataan kantajan luottamuksensuojaa.
            
         
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu Neuvoston asetus (EY, Euratom) N:o 1605/2002 (EYVL L 248, s. 1), sellaisena kuin se on muutettuna.
   
      (2)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, EURATOM) N:o 966/2012 (EUVL L 298, s. 1).